รวม 5 ไอเท็มเสริมหล่อตั้งแต่หัวจรดเท้า
ผู้ชายยุคนี้สามารถสร้างสไตล์ที่ดูดีผ่านการ grooming ตัวเองตั้งแต่หัวจรดเท้าได้ไม่ต่างจากผู้หญิง อาจไม่จำเป็นต้องสมบูรณ์แบบเป๊ะๆ แต่โปรดให้ความใส่ใจกับการเลือกผลิตภัณฑ์ที่เหมาะสม เพื่อใช้เติมแต่งเสริมลุคให้ดูดีกว่าเดิม อย่าลืมว่าเวลาผู้หญิงมองผู้ชาย พวกเธอไม่ได้สนแค่หน้าตาหรือหุ่นฟิตแอนด์เฟิร์มเท่านั้น แต่ดีเทลต่างๆ เช่น ทรงผม คิ้ว หนวดเครา ความสะอาดของเล็บมือเล็บเท้า และกลิ่นกาย จะกลายเป็นจุดสังเกตที่มีผลอย่างมากในการที่สาวๆ จะประเมินว่าคุณมีเสน่ห์พุ่งหรือดิ่งลงเหว ด้วยเหตุนี้เราจึงคัดสรรไอเท็มที่จะช่วย grooming ลุคที่ดูดีให้กับหนุ่มๆ อย่างได้ผล ไพรเมอร์พิชิตความมัน หนุ่มไทยเผชิญกับปัญหาหน้ามันเป็นอันดับต้นๆ ของทุกปัญหา สาเหตุมาจากสภาพอากาศ ฮอร์โมน หรือไอเท็ม grooming ต่างๆ ที่ทำให้ต่อมไขมันบนใบหน้าผลิตน้ำมันออกมามากเกินไป พอหน้ามัน สิวก็ตามมา ดังนั้นสิ่งที่สำคัญนอกเหนือจากการรักษาความสะอาดแล้ว หนุ่มๆ ควรเปิดรับไพรเมอร์เข้าสู่ชีวิต เพราะนี่คือฮีโร่โปรดักต์ที่จะช่วยควบคุมความมันบนผิวหน้า ไม่ว่าคุณจะมีไลฟ์สไตล์แบบไหนก็ตาม แค่ทาไพรเมอร์ตัวเดียวจบ ปัญหาเหงื่อหรือมีความมันบริเวณทีโซนจะลดลง ใบหน้าจึงดูดีไม่มันเยิ้ม Editors Pick 1. Smashbox Photo Finish Foundation Primer Light ไพรเมอร์ซึมเร็ว ทาแล้วไม่เหนอะผิว ช่วยคุมความมันตลอดวัน ราคา 1350 บาท กลบริ้วรอยด้วยคอลซีลเลอร์ไม่เอา ไม่ชอบทารองพื้น ใช้ไม่เป็น ไม่อยากทาแป้ง ไม่ชิน ไม่ชอบ ผู้ชายหลายคนออกอาการผวา เมื่อสาวๆ แนะนำรองพื้นหรืออยากให้ทาแป้งสักนิดก่อนออกจากบ้าน จริงๆ แล้วถ้าทาครีมกันแดดครบ จบด้วยไพรเมอร์ หนุ่มๆ ก็ไม่จำเป็นต้องพึ่งพารองพื้นก็ได้ แต่กรณีที่ใบหน้ามีริ้วรอยต่างๆ เช่น รอยสิวหรือรอยคล้ำใต้ตา หรือมีบริเวณที่สีผิวไม่สม่ำเสมอเป็นจุดๆ อย่างนี้คอนซีลเลอร์ช่วยได้ เพราะใช้เฉพาะจุดที่มีปัญหาเท่านั้น แถมยังช่วยเนรมิตผิวที่ไม่สมบูรณ์แบบให้ดูดีขึ้นได้อย่างง่ายดายEditors Pick 2. Nars Radiant Concealer คอนซีลเลอร์เนื้อครีมที่ใช้ได้ทั้งผู้ชายและผู้หญิง ให้การปกปิดพวกริ้วรอยต่างๆ ได้ตั้งแต่ระดับกลางไปจนถึงปกปิดขั้นสูง ราคา 1320 บาทงานคิ้วต้องเป๊ะอย่าปล่อยให้คิ้วรกเป็นป่าดงดิบ เพราะคิ้วเข้มจะดูดีขึ้นอีกเท่าตัวหากมีการ grooming ดีๆ ด้วยไอเท็มง่ายๆ เช่น ดินสอเขียนคิ้วที่มาพร้อมแปรงเกลียวสำหรับปัดคิ้วให้ได้รูป วิธีใช้ก็ง่ายๆ เพียงเลือกเฉดของดินสอเขียนคิ้วให้ตรงกับสีผม แล้วเติมในจุดที่อาจมีปัญหาคิ้วบางให้ดูเต็ม ใช้ด้านแปรงปัดตามแนวคิ้วให้เส้นคิ้วเรียงกันเป็นระเบียบ เพียงเท่านี้ก็จะมีคิ้วเป๊ะๆ แบบธรรมชาติไม่โป๊ะEditors Pick 3. Boy De Chanel Eyebrow Pencil ดินสอเขียนคิ้วจากไลน์เมกอัพสำหรับผู้ชายโดยเฉพาะจาก Chanel ฮือฮาและน่าใช้มาก ใครอยากคิ้วเป๊ะแบบ อีดงอุค ตัวแทนหนุ่มคนแรกของเมกอัพผู้ชายจาก Chanel ต้องไม่พลาดชิ้นนี้ (ราคาสอบถามที่เคาน์เตอร์) เล็บมือเล็บเท้าขอเนี้ยบผู้ชายบางคนหารู้ไม่ว่าสาวๆ มักชอบมองนิ้วที่เรียวยาวของหนุ่มๆ ทุกครั้งที่มีโอกาส (คาดว่าน่าจะติดมาจากหนังสือการ์ตูนญี่ปุ่นที่ชอบอ่านและมักอ่านเจอฉากที่บรรยายถึงนิ้วมืออันเรียวสวยของพระเอกอยู่บ่อยๆ) การดูแลเล็บมือเล็บเท้าให้ดูดีและสะอาดอยู่เสมอจึงเป็นสิ่งที่ควรใส่ใจ อย่าปล่อยให้เล็บยาว สกปรก เพราะมันจะทำให้สาวๆ รู้สึกไม่ดีที่มองเห็น ถ้าไม่อยากให้เธอหักคะแนนละก็ เล็บมือเล็บเท้าต้องเนี้ยบEditors Pick 4. Sephora Nail Clipper กรรไกรตัดเล็บสำหรับใช้ตัดเล็บให้สวยงาม ราคา 250 บาทจงเป็นผู้ชายตัวหอมถ้าต้องเลือกอยู่ใกล้ระหว่างผู้ชายคละคลุ้งกลิ่นเหงื่อกับผู้ชายตัวหอม ขอเลือกอย่างหลังดีกว่า เพราะเป็นมิตรต่อระบบทางเดินหายใจมากกว่ากันเยอะ เราขอเป็นตัวแทนของผู้หญิงส่วนใหญ่ที่อยากบอกคุณผู้ชายว่า การที่คุณฉีดน้ำหอมเลิศๆ สักกลิ่นที่บ่งบอกความเป็นคุณ มันให้ความรู้สึกเซ็กซี่มากกว่าตอนคุณยกเวตโชว์ซิกซ์แพ็กอีกนะ Editors Pick5. Giorgio Armani Acqua Di Giò Absolu น้ำหอมขวดนี้เลิศตรงที่เป็นการรวมเอาความสดชื่นของน้ำทะเลเข้ากับความอบอุ่นของกลิ่นไม้หอม กลายเป็นกลิ่นเฉพาะที่บ่งบอกความเป็นชายแท้ ถึงขนาดเอดิเตอร์ของเราคอนเฟิร์มว่าเป็นกลิ่นที่มีเสน่ห์มาก ขนาด 40ml. ราคา 3400 บาทภาพ: ภาพประกอบ: พิสูจน์อักษร: 
อย่าลืมว่าเวลาผู้หญิงมองผู้ชาย พวกเธอไม่ได้สนแค่หน้าตาหรือหุ่นฟิตแอนด์เฟิร์มเท่านั้น แต่ดีเทลต่างๆ เช่น ทรงผม คิ้ว หนวดเครา ความสะอาดของเล็บมือเล็บเท้า และกลิ่นกาย จะกลายเป็นจุดสังเกตที่มีผลอย่างมากในการที่สาวๆ จะประเมินว่าคุณมีเสน่ห์พุ่งหรือดิ่งลงเหว